**Unitat 9. Promoció de la salut i programació sanitària**

**OBJECTIUS**

* Promocionar la salut en l’àmbit d’acció que correspongui a cada persona.
* Reconèixer-se com a agent de promoció de la salut.
* Analitzar les mesures encaminades a la prevenció de la malaltia.
* Identificar els determinants de la salut.
* Conèixer les etapes de l’educació sanitària.
* Utilitzar adequadament cada model d’educació adaptant-lo a la situació real.
* Identificar els passos per a una correcta programació sanitària.
* Participar activament en el desenvolupament de programes de salut.
* Explicar les característiques fonamentals dels programes de promoció de la salut, de prevenció de la malaltia i d’Educació per a la Salut, procurant-ne l’assoliment.
* Actuar com a agent sanitari, transmetent a la col·lectivitat missatges saludables.
* Comprendre i, en el seu cas, transmetre missatges tècnics en el seu llenguatge.
* Intervenir, al seu nivell, en la formació i promoció d’hàbits saludables d’alimentació, higiene personal i del medi, i sobre formes de vida en pacients/clients, familiars i col·lectius.

**CONTINGUTS CONCEPTUALS**

1. Conceptes de promoció de la salut i prevenció de la malaltia
   1. Estils de vida
2. Educació per a la salut (EpS)
   1. Objectius de l’EpS
   2. Agents d’EpS
   3. Àmbits d’actuació en EpS
3. Models teòrics d’EpS
4. Planificació i programació sanitàries
   1. Planificació sanitària
   2. Programació sanitària

**CONTINGUTS PROCEDIMENTALS**

1. Valoració dels determinants de salut, especialment dels hàbits i estils de vida dels individus. Distinció dels factors determinants del procés de salut i malaltia i reconeixement de la seva importància.
2. Reconeixement de les mesures de promoció de la salut i prevenció de la malaltia.
3. Aplicació, al seu nivell, de les aportacions que realitzen les diferents ciències en la voluntat d’educar per a la salut.
4. Comprovació dels requisits necessaris en Educació per a la Salut.
5. Selecció del model d’Educació per a la Salut que s’ha d’aplicar en cada cas.
6. Participació en l’Educació per a la Salut com a agent en els diferents àmbits d’actuació.
7. Determinació de la necessitat de la planificació i programació sanitàries.
8. Adquisició de les habilitats personals i de comunicació necessàries en la implantació d’un programa d’educació sanitària.
9. Coneixement dels passos per a una correcta programació sanitària.
10. Participació activa en el treball en equip per elaborar un programa sanitari.
11. Interpretació de les característiques fonamentals dels programes de promoció de la salut, de prevenció de la malaltia i d’Educació per a la Salut.
12. Comportament com a agent sanitari, transmetent a la col·lectivitat missatges saludables.
13. Comprensió dels missatges de promoció, prevenció i educació sanitària i la seva transmissió en els termes adients en cada cas.
14. Explicació dels hàbits saludables d’alimentació, higiene personal i del medi, i sobre formes de vida en pacients/clients, familiars i col·lectius.

**CONTINGUTS ACTITUDINALS**

* 1. Esforç i interès per la feina.
  2. Treball en equip i cooperació.
  3. Disponibilitat, participació i comunicació.
  4. Desenvolupament d’habilitats socials.
  5. Acceptació de les correccions i entrenament en l’autocrítica.
  6. Actitud crítica envers l’aprenentatge.
  7. Responsabilitat, iniciativa i esperit emprenedor.
  8. Necessitat de respectar les regles i normes d’organització.
  9. Aprenentatge constructiu.
  10. Reconeixement de la diversitat i tolerància envers les diferents postures i cultures.
  11. Afany de superació.
  12. Voluntat d’aprenentatge autònom i formació permanent.

**CRITERIS D’AVALUACIÓ**

1. S’ha demostrat participació i interès en la realització de les activitats, la capacitat d’anàlisi i la correcta presentació dels diferents treballs, i utilització dels recursos disponibles.
2. S’han reconegut diferents mesures de promoció de la salut i de prevenció de la malaltia.
3. S’han anomenat els determinants de la salut i se n’ha descrit la influència.
4. S’ha valorat l’evolució de l’educació sanitària i els beneficis que se n’extreuen.
5. S’han enumerat els objectius, agents i àmbits d’actuació de l’Educació per a la salut.
6. En un cas pràctic, s’ha seleccionat i justificat el model d’Educació per a la Salut aplicable.
7. S’ha adoptat el paper d’auxiliar d’infermeria, i s’ha simulat un cas d’educació formal i un altre d’educació informal.
8. S’ha explicat l’eficàcia de l’Educació per a la Salut en els diferents àmbits d’actuació.
9. S’ha justificat la necessitat de la planificació i programació sanitàries.
10. S’han explicat les característiques fonamentals dels programes de promoció de la salut en persones sanes.
11. S’han descrit les característiques elementals dels programes de prevenció de malalties específiques.
12. S’han enumerat els objectius que ha de reunir qualsevol programa sanitari.
13. S’han exemplificat actuacions de promoció, prevenció i educació sanitària.
14. En un cas pràctic de programació sanitària, degudament caracteritzat:

* S’ha identificat la població diana.
* S’han definit els objectius del programa.
* S’han seleccionat les estratègies a seguir i les activitats que inclouran en relació amb el col·lectiu al qual es dirigeixin.
* S’han descrit els recursos necessaris.
* S’ha determinat el temps de durada.
* S’ha assenyalat la forma i el moment de l’avaluació del programa.
* S’ha simulat la implantació del programa.